
Suvestinė redakcija nuo 2024-01-13

[bookmark: _GoBack]Nutarimas paskelbtas: TAR 2015-10-22, i. k. 2015-16635

Nauja redakcija nuo 2022-08-05:
Nr. 794,
2022-08-03,
paskelbta TAR 2022-08-04, i. k. 2022-16703                

LIETUVOS RESPUBLIKOS VYRIAUSYBĖ

NUTARIMAS
DĖL ATLYGIO VALSTYBĖS VALDOMŲ ĮMONIŲ IR SAVIVALDYBIŲ VALDOMŲ ĮMONIŲ KOLEGIALIŲ ORGANŲ NARIAMS MOKĖJIMO TVARKOS APRAŠO PATVIRTINIMO

2015 m. spalio 14 d. Nr. 1092
Vilnius

Pakeistas teisės akto pavadinimas:
Nr. 230,
2023-04-05,
paskelbta TAR 2023-04-06, i. k. 2023-06755        

Vadovaudamasi Lietuvos Respublikos valstybės ir savivaldybės įmonių įstatymo 10 straipsnio 17 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 23 straipsnio 1 ir 2 dalimis, Lietuvos Respublikos Vyriausybė  n u t a r i a:
Preambulės pakeitimai:
Nr. 49,
2024-01-10,
paskelbta TAR 2024-01-12, i. k. 2024-00483            

1.	Patvirtinti Atlygio valstybės valdomų įmonių ir savivaldybių valdomų įmonių kolegialių organų nariams mokėjimo tvarkos aprašą (toliau – Aprašas) (pridedama).
2. Pavesti valstybės valdomų įmonių ir savivaldybių valdomų įmonių dalyvio turtines ir neturtines teises ir pareigas įgyvendinančioms institucijoms, atsižvelgiant į Aprašo nuostatas, užtikrinti, kad:
2.1. būtų pakeisti ar patikslinti valstybės valdomų įmonių ir savivaldybių valdomų įmonių kolegialių organų narių atlygį reglamentuojantys įmonių dokumentai;
2.2. Aprašo nuostatos mutatis mutandis būtų taikomos nustatant ir mokant atlygį valstybės ir savivaldybių valdomų bendrovių dukterinių bendrovių, kurios yra nacionaliniam saugumui užtikrinti svarbios įmonės, nurodytos Lietuvos Respublikos nacionaliniam saugumui užtikrinti svarbių objektų apsaugos įstatyme, kolegialių organų nepriklausomiems nariams ir valstybės tarnautojams, einantiems valstybės ir savivaldybių valdomų bendrovių dukterinių bendrovių kolegialių organų narių pareigas, o kitų valstybės ir savivaldybių valdomų bendrovių dukterinių bendrovių kolegialių organų nepriklausomiems nariams būtų taikomos pagal taisyklę „laikykis arba paaiškink“;
2.3. Neteko galios nuo 2023-04-07
Papunkčio naikinimas:
Nr. 230,
2023-04-05,
paskelbta TAR 2023-04-06, i. k. 2023-06755        

3. Neteko galios nuo 2023-04-07
Punkto naikinimas:
Nr. 230,
2023-04-05,
paskelbta TAR 2023-04-06, i. k. 2023-06755        




Finansų ministras, pavaduojantis
Ministrą Pirmininką	Rimantas Šadžius



Energetikos ministras, pavaduojantis
ūkio ministrą	Rokas Masiulis

PATVIRTINTA
Lietuvos Respublikos Vyriausybės
2022 m. rugpjūčio 3 d. nutarimu  Nr. 794

ATLYGIO VALSTYBĖS VALDOMŲ ĮMONIŲ IR SAVIVALDYBIŲ VALDOMŲ ĮMONIŲ KOLEGIALIŲ ORGANŲ NARIAMS MOKĖJIMO TVARKOS APRAŠAS

1.	Atlygio valstybės valdomų įmonių ir savivaldybių valdomų įmonių kolegialių organų nariams mokėjimo tvarkos aprašas (toliau – Aprašas) nustato atlygio mokėjimo tvarką valstybei ar savivaldybei atstovaujančios institucijos skiriamiems valstybės ar savivaldybės įmonės valdybos nariams ir valstybės ar savivaldybės valdomos bendrovės visuotinio akcininkų susirinkimo renkamo kolegialaus organo nariams.
2. Apraše vartojamos sąvokos suprantamos taip, kaip jos apibrėžtos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme, Lietuvos Respublikos valstybės ir savivaldybės įmonių įstatyme ir Valstybės turtinių ir neturtinių teisių įgyvendinimo valstybės valdomose įmonėse tvarkos apraše, patvirtintame Lietuvos Respublikos Vyriausybės 2012 m. birželio 6 d. nutarimu Nr. 665 „Dėl Valstybės turtinių ir neturtinių teisių įgyvendinimo valstybės valdomose įmonėse tvarkos aprašo patvirtinimo“.
3. Skiriant atlygį valstybės valdomų įmonių ir savivaldybių valdomų įmonių kolegialių organų nariams, turi būti užtikrinamas užmokestis už teisės aktuose, reguliuojančiuose valstybės valdomų įmonių ir savivaldybių valdomų įmonių valdyseną ir veiklą, įmonės dokumentuose ir sudarytose kolegialių organų narių veiklos sutartyse šiems nariams nustatytų funkcijų įgyvendinimą.
4. Valstybės valdomų įmonių ir savivaldybių valdomų įmonių kolegialių organų narių atlygio mokėjimo sąlygos nustatomos tarp valstybės valdomos įmonės ar savivaldybės valdomos įmonės ir kolegialaus organo nario sudaromoje kolegialaus organo nario veiklos sutartyje (toliau – sutartis). Be kitų sąlygų, sutartyje nurodomas kolegialaus organo nariui mokamas fiksuotas mėnesinio atlygio dydis. Sutartyje nustatyta tvarka įmonė ar bendrovė kolegialaus organo nariui gali kompensuoti pagrįstas išlaidas, patirtas vykdant kolegialaus organo nario veiklą (toliau – pagrįstos išlaidos).
5. Sprendimą dėl valstybės ar savivaldybės įmonės valdybos narių atlygio mokėjimo ir dydžio nustatymo priima įmonės savininko teises ir pareigas įgyvendinanti institucija.
6.	Mėnesinio atlygio už valstybės ar savivaldybės įmonės valdybos nario veiklą dydis turi būti ne didesnis kaip 1/5 įmonės vadovo vidutinio mėnesinio darbo užmokesčio.
7. Valstybės valdomos bendrovės ar savivaldybės valdomos bendrovės akcijų valdytojas inicijuoja klausimo dėl kolegialaus organo narių atlygio už jų veiklą kolegialiame organe mokėjimo ir dydžio nustatymo svarstymą valstybės valdomos bendrovės ar savivaldybės valdomos bendrovės visuotiniame akcininkų susirinkime. 
8. Valstybės valdomos bendrovės ar savivaldybės valdomos bendrovės akcijų valdytojas užtikrina, kad mėnesinio atlygio už valstybės valdomos bendrovės ar savivaldybės valdomos bendrovės kolegialaus organo nario veiklą dydis būtų:
8.1. kolegialaus organo nepriklausomo nario ir kolegialaus organo nario, kuris yra kitas atranką inicijuojančio subjekto pasirinktas asmuo, – ne mažesnis kaip 1/4 bendrovės vadovo vidutinio mėnesinio darbo užmokesčio ir ne didesnis kaip bendrovės vadovo vidutinis mėnesinis darbo užmokestis;
8.2. valstybės tarnautojo, einančio valstybės valdomos bendrovės ar savivaldybės valdomos bendrovės kolegialaus organo nario pareigas, – ne mažesnis kaip 1/8 ir ne didesnis kaip 1/4 bendrovės vadovo vidutinio mėnesinio darbo užmokesčio.
9. Rekomenduojama, kad valstybės valdomos bendrovės ar savivaldybės valdomos bendrovės kolegialaus organo pirmininko atlygis būtų ne mažesnis kaip 1/3 bendrovės vadovo vidutinio mėnesinio darbo užmokesčio.
10. Valstybės valdomos įmonės ir savivaldybės valdomos įmonės kolegialaus organo nariui atlygis ir kompensacija už pagrįstas išlaidas už praėjusį mėnesį ne vėliau nei per 10 kalendorinių dienų nuo to mėnesio pabaigos pervedami į sutartyje kolegialaus organo nario nurodytą banko sąskaitą.
11. Sutarčiai nustojus galioti, atlygis valstybės valdomos įmonės ir savivaldybės valdomos įmonės kolegialaus organo nariui turi būti išmokamas iki sutarties nutraukimo dienos, o kompensacija už pagrįstas išlaidas – per 30 kalendorinių dienų nuo sutarties nutraukimo dienos.

Pakeitimai:

1.

                    Lietuvos Respublikos Vyriausybė, Nutarimas
                
Nr. 794,
2022-08-03,
paskelbta TAR 2022-08-04, i. k. 2022-16703                
Dėl Lietuvos Respublikos Vyriausybės 2015 m. spalio 14 d. nutarimo Nr. 1092 „Dėl Valstybės įmonių ir savivaldybės įmonių valdybų narių atlygio skyrimo tvarkos aprašo patvirtinimo ir valdybos narių civilinės atsakomybės draudimo“ pakeitimo

2.

                    Lietuvos Respublikos Vyriausybė, Nutarimas
                
Nr. 230,
2023-04-05,
paskelbta TAR 2023-04-06, i. k. 2023-06755                
Dėl Lietuvos Respublikos Vyriausybės 2015 m. spalio 14 d. nutarimo Nr. 1092 „Dėl Atlygio valstybės valdomų įmonių ir savivaldybių valdomų įmonių kolegialių organų nariams mokėjimo tvarkos aprašo patvirtinimo ir valstybės valdomų įmonių ir savivaldybių valdomų įmonių kolegialių organų narių civilinės atsakomybės draudimo“ pakeitimo

3.

                    Lietuvos Respublikos Vyriausybė, Nutarimas
                
Nr. 49,
2024-01-10,
paskelbta TAR 2024-01-12, i. k. 2024-00483                
Dėl Lietuvos Respublikos Vyriausybės 2015 m. spalio 14 d. nutarimo Nr. 1092 „Dėl Atlygio valstybės valdomų įmonių ir savivaldybių valdomų įmonių kolegialių organų nariams mokėjimo tvarkos aprašo patvirtinimo“ pakeitimo





